**Avtaleformular for eiendommer der kabel legges gjennomgående over eiendommen.**

Avtale om legging av fiberkabel på privat eiendom

Avtalen gjelder følgende eiendommer:

Gnr. ……………. Bnr. …………….. Festenr. ………………..

Gnr. ……………. Bnr. …………….. Festenr. ………………..

Gnr. ……………. Bnr. …………….. Festenr. ………………..

1. Grunneier gir eieren av fiberkabel rett til:
2. å etablere og vedlikeholde fiberkabelen på den aktuelle strekningen på eiendommen. Endelig kabeltrasé skal GPS-merkes og tegnes inn på et kart som blir et vedlegg til avtalen.
3. å hugge ned trær, busker m.m. som er til hinder for legging og vedlikehold av kabelen eller av sikkerhetshensyn til kabelen. Felte trær tilhører grunneieren, men eier av fiberkabelen skal være behjelpelig med bortkjøring av virket hvis ønskelig.
4. tilgang til eiendommen under legging av fiberkabelen. Normal arbeidsbredde er 4 m, men det kan bli behov for mer under spesielle forhold
5. tilgang til eiendommen med den plass som trengs for tilsyn, vedlikehold, reparasjon og annet arbeid tilknyttet fiberkabelen.

2) Fiberkabelen skal føre til minst mulig ulemper for grunneier. Det skal bl.a. tas hensyn til at:

1. i jord- og skogbruksmark legges fiberkabelen slik at jorda kan utnyttes best mulig og at skogsdrifta ikke hindres.
2. ved boligtomter skal det vises stor varsomhet, og trær og busker skal bare fjernes når det er helt nødvendig for framføringen. Det skal også arbeides så smalt som mulig, og aldri bredere enn 4 m.

3) Skade påført fiberkabel:

1. Eier av fiberkabel skal snarest mulig reparere eller erstatte skade som har oppstått i regi av eieren eller den engasjerte entreprenøren hans.
2. Der skade på fiberkabelen eller tilhørende utstyr er påført av grunneier eller den engasjerte entreprenøren hans, skal grunneier reparere eller erstatte skaden.

4) Begrensninger i bruk av grunnen/ varsling:

1. Grunneier kan ikke bygge bygning, vei eller andre konstruksjoner som kan bli til hinder for bruk og vedlikehold av fiberkabelen eller utgjøre en risiko for denne.
2. Dersom grunneier i ettertid ønsker å flytte traseen for kabelen f.eks. ved nydyrking, planering, grøfting, utlegging av tomter eller bygging av bygninger, skal eier av kabelen flytte eller senke den hvis det er mulig og hensiktsmessig. Flytting eller senkning av kabelen bekostes av den som har behov for flytting i hvert enkelt tilfelle så framt ikke noen annen fordeling er avtalt på forhånd.
3. Grunneier skal varsle i god tid om arbeid i og ved kabeltraseen. Arbeid som kan innebære risiko for skade på kabelen, skal godkjennes av kabeleieren på forhånd.
4. Ved legging av fiberkabel i regi av kabeleier ellers noen av hans entreprenører, skal kabeltraseen GPS-merkes fortløpende og registreres i sentral database. Legging og merking av aksessfiber i regi av abonnenter og/ eller grunneiere er deres eget ansvar.
5. Eier av fiberkabelen skal ved behov merke kabeltraseen på bakken og vise til sikkerhetstiltak uten kostnader for grunneier.
6. Eier av fiberkabelen skal finne sikkerhetstiltak uten kostnad for grunneier eller svare for merkostnader som følger av restriksjonene på kabeltraseen.

5) Overdragelse av eiendom eller fiberkabel

* + - 1. Grunneier skal ved overdragelse av eiendommen informere ny eier om kabelens eksistens og kabeleiers rettigheter i h.h.t. denne avtalen. Kabeleier har i tillegg rett og plikt til å opplyse om og å overføre denne avtalen til ny grunneier.
      2. Eier av kabelen har rett til, helt eller delvis, å overdra den eller deaktivere den.

6) Avtalens varighet og kompensasjoner

1. Denne avtalen er uoppsigelig og gjelder så lenge fiberkabelen er i aktiv bruk med tillegg av en periode på minst 10 år.
2. Grunneier har ikke rett til kompensasjon for bruk av grunn utover det som framgår av denne avtalen.

7) Tvister og tvisteløsning

1. Tvister etter denne avtalen som ikke lar seg løse med forhandlinger mellom partene, skal løses ved bruk av frivillig skjønnsnemnd der hver av partene oppnevner sin representant som i fellesskap oppnevner den tredje (som leder).

…………………………………………… ……/ ….. …………………………………………… ……/ …..

Sted og dato Sted og dato

……………………………………………… ………………………………………………

Grunneier Eier av fiberkabel